Liga majstrov UEFA 2017/2018

Liga majstrov UEFA 2017/2018 bol 63. ročník popredného európskeho futbalového turnaja v Európe, ktorý organizuje UEFA a 26. sezóna, odkedy bola premenovaná z Pohára majstrov európskych krajín na Ligu majstrov UEFA.
Finále sa odohralo na Národnom športovom komplexe Olimpijskyj v Kyjeve, na Ukrajine. Víťazom sa tretíkrát po sebe stal Real Madrid, ktorý vo finále porazil Liverpool 3:1, a tým získal rekordný 13. titul.
Ako víťaz sa tým kvalifikoval na Majstrovstvá klubov FIFA 2018 v Spojených arabských emirátoch a získal právo účasti v zápase o Superpohár UEFA 2018. Navyše sa automaticky kvalifikoval do skupinovej fázy Ligy majstrov UEFA 2018/2019, avšak do tejto fáze súťaže sa kvalifikoval aj cez domácu ligu, a preto danú miestenku do skupinovej fázy získal zástupca asociácie na 11. nieste, víťaz českej Fortuna ligy 2017/2018.
Priradenie asociačných tímov.
Celkom 79 tímov z 54 členských krajín UEFA sa zúčastnilo Ligy majstrov UEFA 2017/2018. Základná schéma prideľovania počtu tímov bola nasledovná:
Rebríček UEFA.
Účastnícke miesta pre Ligu majstrov UEFA 2017/2018 boli rozdelené podľa koeficientu UEFA z roku 2016, do ktorého boli započítané výsledky klubov danej krajiny v európskych pohárových súťažiach od sezóny 2011/2012 do sezóny 2015/2016 vrátane.
Rozdelenie tímov.
Víťaz Ligy majstrov UEFA 2016/2017 Real Madrid sa kvalifikoval prostredníctvom domácej ligy, čo znamenalo, že dodatočná prihláška pre víťaza Ligy majstrov nebola nutná. Víťaz Európskej ligy UEFA 2016/2017 Manchester United sa nekvalifikoval prostredníctvom domácej ligy, a preto využil oprávnenie a stal sa piatym anglickým tímom v skupinovej fáze Ligy majstrov UEFA 2017/2018.
Tímy.
V nasledujúcej tabuľke sú zoradené tímy podľa štartovacej pozície, v ktorej vstupovali do Ligy majstrov UEFA 2017/2018. V zátvorkách sú ligovej pozície z predchádzajúcej sezóny.
LM: víťaz Ligy majstrov UEFA
EL: víťaz Európskej ligy UEFA
Termíny.
Termíny pre odohranie jednotlivých kôl a ich žrebovanie sú uvedené nižšie.
Kvalifikácia.
1. predkolo.
Zápasy 1. predkola boli vyžrebované 19. júna 2017.
Prvé zápasy sa hrali 27. a 28. júna, druhé zápasy 4. júla 2017
2. predkolo.
Zápasy 2. predkola boli vyžrebované 19. júna 2017.
Prvé zápasy sa odohrali 11., 12. a 14. júla, druhé zápasy 18. a 19. júla 2017.
3. predkolo.
Zápasy 3. predkola boli vyžrebované 14. júla 2017.
Prvé zápasy sa odohrali 25. a 26. júla, druhé zápasy 1. a 2. augusta 2017.
4. predkolo.
Zápasy 4. predkola boli vyžrebované 4. augusta 2017.
Prvé zápasy sa odohrali 15. a 16. augusta a odvety 22. a 23. augusta 2017.
Víťazi postúpili do skupinovej fázy Ligy majstrov UEFA 2017/2018. Porazení vstúpili do skupinovej fázy Európskej ligy UEFA 2017/2018.
Skupinová fáza.
Účastníci boli rozdelení do 4 výkonnostných košov. V 1. koši boli majstri z členských krajín na 1. – 8. mieste. Zostávajúce tímy boli zoradené podľa klubových koeficientov.
Vyraďovacia fáza.
Vo vyraďovacej fáze Ligy majstrov UEFA 2017/2018 sa stretlo 16 tímov: 8 víťazov základných skupín (nasadené tímy) a 8 tímov z 2. miest (nenasadené tímy). Tímy z rovnakej skupiny alebo rovnakej krajiny sa nemohli stretnúť proti sebe. Od štvrťfinále už tieto pravidlá neplatili a mohli tak proti sebe hrať akékoľvek mužstvá.
Osemfinále.
Žreb osemfinále sa konal 11. decembra 2017. Prvé zápasy sa hrali 13., 14., 20. a 21. februára a odvety 6., 7., 13. a 14. marca 2018.
Štvrťfinále.
Žreb štvrťfinále sa konal 16. marca 2018. Prvé zápasy sa hrali 3. a 4. apríla, odvety 10. a 11. apríla 2018.
Semifinále.
Žreb semifinále sa konal 16. marca 2018, hneď po žrebovaní štvrťfinále. Prvé zápasy sa hrali 24. a 25. apríla, druhé zápasy 1. a 2. mája 2018.
Finále.
Finále sa odohralo na Národnom športovom komplexe Olimpijskyj v Kyjeve, na Ukrajine.